pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ต้อนรับอุปทูตรักษาการเอกอัครราชทูตสหรัฐอเมริกา ประจำประเทศไทย และคณะ หารือเกี่ยวกับความร่วมมือระหว่างสองประเทศ
วันจันทร์ที่ 7 มีนาคม 2565
รัฐมนตรีว่าการกระทรวงยุติธรรม ต้อนรับอุปทูตรักษาการเอกอัครราชทูตสหรัฐอเมริกา ประจําประเทศไทย และคณะ หารือเกี่ยวกับความร่วมมือระหว่างสองประเทศ
รัฐมนตรีว่าการกระทรวงยุติธรรม ต้อนรับอุปทูตรักษาการเอกอัครราชทูตสหรัฐอเมริกา ประจําประเทศ ต้อนรับอุปทูตรักษาการเอกอัครราชทูตสหรัฐอเมริกา ประจําประเทศไทย และคณะ หารือเกี่ยวกับความร่วมมือระหว่างสองประเทศ ปัญหาด้านยาเสพติด การค้ามนุษย์และอาชญากรรมไซเบอร์
เมื่อวันที่ 7 มี.ค. 2565 ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม พ.ต.ท. ประวุธ วงศ์สีนิล รองปลัดกระทรวงยุติธรรม นายวิชัย ไชยมงคล เลขาธิการ ป.ป.ส. นางทัศนีย์ เปาอินทร์ อธิบดีกรมบังคับคดี พ.ต.ท. สุภัทธ์ ธรรมธนารักษ์ รองอธิบดีสอบสวนคดีพิเศษ นางสุจิตรา แก้วไกร รองอธิบดีกรมคุ้มครองสิทธิและเสรีภาพ และผู้บริหาร ให้การต้อนรับ นายไมเคิล ฮีธ อุปทูตรักษาการเอกอัครราชทูตสหรัฐอเมริกา ประจําประเทศไทย และคณะ
โดยทั้งสองฝ่ายได้หารือเกี่ยวกับความร่วมมือในประเด็นต่าง ๆ ได้แก่ การป้องกันและปราบปรามยาเสพติด โดยเฉพาะการสกัดกั้นสารตั้งต้น ซึ่งกระทรวงยุติธรรมได้มีการจัดทําประมวลกฎหมายยาเสพติดฉบับใหม่ ที่มุ่งเน้นการยึดทรัพย์ตัดวงจรเครือข่ายยาเสพติดเป็นหลัก ทั้งนี้ รัฐมนตรีว่าการกระทรวงยุติธรรมแสดงความเชื่อมั่นว่าภายใน 1-2 ปีนี้ ประเทศไทยจะประสบความสําเร็จในการป้องกันและปราบปรามยาเสพติด นอกจากนี้ ทั้งสองฝ่ายยังได้หารือเกี่ยวกับความร่วมมือด้านการต่อต้านอาชญากรรมข้ามชาติ และอาชญากรรมทางไซเบอร์ การต่อต้านการค้ามนุษย์ การปฏิรูปกระบวนการบังคับคดีล้มละลายและพัฒนาการของกฎหมายที่เกี่ยวข้องกับกระบวนการล้มลาย การจัดสรรวัคซีนให้แก่ผู้ต้องขังชาวต่างประเทศในช่วงการแพร่ระบาดของโรคติดเชื้อไวรัส 2019 (โควิด-19) รวมทั้งการจัดทําร่างพระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ. .... ซึ่งขณะนี้ ได้ผ่านการพิจารณาของสภาผู้แทนราษฎรเรียบร้อยแล้ว โดยทั้งสองฝ่ายยังได้แสดงความมุ่งมั่นที่จะพัฒนาความร่วมมือในด้านต่าง ๆ เพื่อส่งเสริมความสัมพันธ์ระหว่างไทยและสหรัฐอเมริกาให้มีความแน่นแฟ้นยิ่งขึ้นต่อไปในอนาคต
รัฐบาลไทย-ข่าวทำเนียบรัฐบาล-กบข. เผยผลงานครึ่งปีแรก สร้างผลตอบแทนลงทุน 3.68% มั่นใจกลยุทธ์กระจายความเสี่ยงเน้นลงทุนสินทรัพย์เติบโต มองครึ่งปีหลังเศรษฐกิจทั่วโลกฟื้นตัว
วันอังคารที่ 7 กันยายน 2564
กบข. เผยผลงานครึ่งปีแรก สร้างผลตอบแทนลงทุน 3.68% มั่นใจกลยุทธ์กระจายความเสี่ยงเน้นลงทุนสินทรัพย์เติบโต มองครึ่งปีหลังเศรษฐกิจทั่วโลกฟื้นตัว
กบข. เผยผลตอบแทนการลงทุนแผนหลักในช่วงครึ่งปีแรก กองทุนสามารถสร้างผลตอบแทนได้ 3.68% สะท้อนกลยุทธ์กระจายความเสี่ยงโดยเน้นลงทุนสินทรัพย์เติบโต (Growth assets) คาดครึ่งปีหลังเศรษฐกิจทั่วโลกฟื้นตัวต่อเนื่อง
ดร. ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า ผลการลงทุนของ กบข. ในช่วงครึ่งปีแรกของปี 2564 (ม.ค. - มิ.ย. 2564) กบข. สามารถสร้างผลตอบแทนแผนหลัก (ก่อนหักค่าใช้จ่าย) สูงถึง 3.68% โดยสินทรัพย์ที่สามารถสร้างผลตอบแทนได้สูงสุด 3 อันดับ ประกอบด้วย สินค้าโภคภัณฑ์ 26.2% ตราสารทุนโลกตลาดพัฒนาแล้ว 13.1% และตราสารทุนไทย 9.0% สะท้อนการวางกลยุทธ์ที่มุ่งเน้นลงทุนสินทรัพย์เติบโต ซึ่งได้รับอานิสงส์จากการฟื้นตัวของเศรษฐกิจขนาดใหญ่อย่างสหรัฐอเมริกา
“ช่วงไตรมาส 2 การลงทุนทั่วโลกเริ่มปรับตัวดีขึ้นโดยเฉพาะสหรัฐฯ และยุโรป จากเม็ดเงินจํานวนมากที่อัดฉีดเข้าสู่ระบบ เสริมด้วยนโยบายกระตุ้นเศรษฐกิจจากภาครัฐด้านโครงสร้างพื้นฐาน ทําให้ราคาสินค้าโภคภัณฑ์ทุกกลุ่มได้รับอานิสงส์ไปด้วย สอดรับกับกลยุทธ์การลงทุนของ กบข. ที่มีการกระจายการลงทุนไปในตราสารทุนตลาดพัฒนาแล้ว” ดร.ศรีกัญญา กล่าว
สําหรับแนวโน้มทิศทางเศรษฐกิจในช่วงครึ่งหลังของปี 2564 กบข. มองว่า เศรษฐกิจทั่วโลกฟื้นตัวต่อเนื่อง โดยเฉพาะประเทศที่พัฒนาแล้ว แต่ยังมีปัจจัยเสี่ยงที่ยังคงต้องจับตามองคือ แผนการบริหารจัดการสภาพคล่องในระบบเศรษฐกิจของสหรัฐฯ (Tapering) แนวโน้มการประกาศปรับขึ้นอัตราดอกเบี้ยนโยบายของเฟด และทิศทางของ yield พันธบัตรระยะยาวอายุ 10 ปี ซึ่งอาจจะส่งผลกระทบโดยตรงต่อตลาดทุนและตลาดเงินทั่วโลก นอกจากนี้ การฟื้นตัวทางเศรษฐกิจส่งผลให้อัตราเงินเฟ้อสูงขึ้น ทําให้ความสําคัญของกลยุทธ์กระจายความเสี่ยงมีความจําเป็นอย่างมาก กบข. จึงวางกลยุทธ์การลงทุนโดยปรับลดระยะเวลาการถือครองพันธบัตรเพื่อป้องกันความเสี่ยง และปรับลดอัตราการป้องกันความเสี่ยงของอัตราแลกเปลี่ยนเพื่อให้สอดคล้องกับมุมมองเงินบาทที่อ่อนค่าลง
ทั้งนี้คาดการณ์ว่าในไตรมาส 4 ปีนี้ ตัวเลขการส่งออกของไทยที่ปรับตัวเพิ่มขึ้นตามการฟื้นตัวของประเทศคู่ค้า อาจส่งผลให้ค่าเงินบาทของไทยแข็งค่าขึ้นมาได้ ผนวกกับเป็นช่วงที่ไทยจะมีการฉีดวัคซีนป้องกันโควิด-19 ให้กับประชาชนได้มากขึ้น และในปี 2565 นักท่องเที่ยวจะเริ่มกลับเข้ามาในประเทศได้ ปัจจัยเหล่านี้จะทําให้ค่าเงินบาทแข็งค่าขึ้น และเศรษฐกิจจะกลับมาขับเคลื่อนได้อีกครั้ง
รัฐบาลไทย-ข่าวทำเนียบรัฐบาล-รมว.สุชาติ ลงพื้นที่ขนอม เยี่ยมผู้ฝึกบาร์เทนเดอร์ ยกระดับฝีมือแรงงาน รับท่องเที่ยวเมืองนครฟื้นตัวหลังโควิด
วันศุกร์ที่ 27 พฤษภาคม 2565
รมว.สุชาติ ลงพื้นที่ขนอม เยี่ยมผู้ฝึกบาร์เทนเดอร์ ยกระดับฝีมือแรงงาน รับท่องเที่ยวเมืองนครฟื้นตัวหลังโควิด
รมว.สุชาติ ลงพื้นที่ขนอม เยี่ยมผู้ฝึกบาร์เทนเดอร์ ยกระดับฝีมือแรงงาน รับท่องเที่ยวเมืองนครฟื้นตัวหลังโควิด
เมื่อวันที่27พฤษภาคม2565นายสุชาติชมกลิ่นรัฐมนตรีว่าการกระทรวงแรงงานลงพื้นที่ตรวจเยี่ยมและพบปะให้กําลังใจผู้เข้ารับการฝึกอบรมหลักสูตรบาร์เทนเดอร์ตามโครงการพัฒนาศักยภาพแรงงานรองรับการท่องเที่ยวและบริการให้มีมูลค่าสูงหลักสูตรการฝึกยกระดับฝีมือโดยมีนายไตรรัตน์ชุ่มรัตน์รองผู้ว่าราชการจังหวัดนครศรีธรรมราชนางสาวพัจนภาวงศ์วรชาติประธานสภาอุตสาหกรรมท่องเที่ยวแห่งประเทศไทยและนายกสมาคมท่องเที่ยวขนอมร่วมต้อนรับพล.ต.ต.นันทชาติศุภมงคลประจําสํานักเลขาธิการนายกรัฐมนตรีปฏิบัติหน้าที่ประจํากระทรวงแรงงานนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)นายประทีปทรงลํายองอธิบดีกรมพัฒนาฝีมือแรงงานนายไพโรจน์โชติกเสถียรอธิบดีกรมการจัดหางานนายบุญสงค์ทัพชัยยุทธ์เลขาธิการสํานักงานประกันสังคมพร้อมด้วยผู้บริหารระดับสูงกระทรวงแรงงานเข้าร่วมด้วยณชลนภารีสอร์ทตําบลขนอมอําเภอขนอมจังหวัดนครศรีธรรมราช
นายสุชาติกล่าวว่าท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชาและท่านพล.อ.ประวิตรวงษ์สุวรรณรองนายกรัฐมนตรีที่กํากับดูแลกระทรวงแรงงานได้ให้ความสําคัญกับการพัฒนาศักยภาพกําลังแรงงานรองรับการเปิดประเทศตามนโยบายรัฐบาลเพื่อเตรียมความพร้อมความต้องการแรงงานภายหลังสถานการณ์การแพร่ระบาดของโควิด-19เริ่มคลี่คลายลงทําให้ธุรกิจท่องเที่ยวและบริการเริ่มฟื้นตัวโดยเฉพาะในวันนี้ผมและคณะผู้บริหารกระทรวงแรงงานได้ลงพื้นที่อําเภอขนอมจังหวัดนครศรีธรรมราชตรวจเยี่ยมและพบปะให้กําลังใจผู้เข้ารับการฝึกอบรมหลักสูตรบาร์เทนเดอร์ตามโครงการพัฒนาศักยภาพแรงงานรองรับการท่องเที่ยวและบริการให้มีมูลค่าสูง
สําหรับการฝึกยกระดับฝีมือหลักสูตรบาร์เทนเดอร์เป็นโครงการความร่วมมือระหว่างกรมพัฒนาฝีมือแรงงานกับสภาอุตสาหกรรมท่องเที่ยวแห่งประเทศไทยสมาคมผู้ผสมเครื่องดื่มและบริการชมรมบาร์เทนเดอร์ภาคตะวันออกประเทศไทยและสมาคมสมาพันธ์ธุรกิจการท่องเที่ยวส่วนภูมิภาคแห่งประเทศไทยเพื่อขับเคลื่อนนโยบายการพัฒนาพื้นที่ระเบียงเศรษฐกิจภาคใต้(SEC)รองรับการเป็นแหล่งท่องเที่ยวอย่างยั่งยืนซึ่งเป็นการพัฒนาเศษฐกิจในพื้นที่เศรษฐกิจใหม่กระทรวงแรงงานโดยสถาบันพัฒนาฝีมือแรงงาน22นครศรีธรรมราชเป็นหน่วยงานในพื้นที่ที่ได้บูรณาการร่วมกันกับสภาอุตสาหกรรมท่องเที่ยวแห่งประเทศไทยจังหวัดนครศรีธรรมราชและหน่วยงานที่เกี่ยวข้องเช่นสมาคมท่องเที่ยวขนอมผู้ประกอบกิจการได้ร่วมกันจัดฝึกอบรมนําร่องหลักสูตรบาร์เทนเดอร์โดยมีวัตถุประสงค์เพื่อพัฒนาศักยภาพและยกระดับกําลังแรงงานในอุตสาหกรรมท่องเที่ยวและบริการในพื้นที่จังหวัดนครศรีธรรมราชให้มีทักษะความรู้ด้านการผสมเครื่องดื่มตลอดจนสามารถประยุกต์เมนูเครื่องดื่มจากวัตถุดิบในท้องถิ่นให้แปลกใหม่และความหลากหลายโดยมีผู้ประกอบกิจการและพนักงานของโรงแรมที่พักและร้านอาหารเข้ารับการฝึกอบรม25คนระยะเวลาการฝึก30ชั่วโมงระหว่างวันที่27-31พฤษภาคม2565
+++++++++++++++++++
กองเผยแพร่และประชาสัมพันธ์
27พฤษภาคม2565
รัฐบาลไทย-ข่าวทำเนียบรัฐบาล-นายกฯ ชื่นชมร้านอาหารในไทย ติดอันดับร้านที่ดีที่สุดในเอเชีย มุ่งต่อยอดการท่องเที่ยว สร้างรายได้จากนักท่องเที่ยวต่างชาติ
วันพฤหัสบดีที่ 28 เมษายน 2565
นายกฯ ชื่นชมร้านอาหารในไทย ติดอันดับร้านที่ดีที่สุดในเอเชีย มุ่งต่อยอดการท่องเที่ยว สร้างรายได้จากนักท่องเที่ยวต่างชาติ
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ชื่นชมร้านอาหารของไทยที่สร้างชื่อเสียงให้ประเทศ จากการติดอันดับร้านอาหารที่ดีที่สุดในเอเชีย (Asia’s 50 Best Restaurants 2022) โดยเว็บไซต์ theworlds50best.com ซึ่งมีร้านอาหารไทยติด Top 50 ถึง 9 ร้าน โดยร้านศรณ์ (Sorn) อยู่ลําดับสูงสุดของร้านอาหารไทยทั้งหมด คือลําดับที่ 2 โดยรัฐบาลเล็งเห็นถึงโอกาสที่จะนําอาหาร (1 ใน Soft power ไทย) เป็นดึงดูดนักท่องเที่ยวเข้าประเทศ สร้างรายได้ ต่อยอดทางเศรษฐกิจต่อไป
.
9 ร้านอาหารของไทยที่ติดอันดับ 50 Asia’s 50 Best Restaurants 2022
-ร้านศรณ์ (อันดับ 2)
-ร้านอาหารไทย Le Du หรือ ฤดู (อันดับ 4)
-ร้านอาหารเยอรมัน Sühring (อันดับ 7)
-ร้านอาหารไทย นุสรา (อันดับ 10)
-ร้านอาหารฝรั่งเศส Blue by Alain Ducasse (อันดับ 25)
-ร้าน Sushi Masato (อันดับ 29)
-ร้าน Samrub Samrub Thai หรือ สํารับสําหรับไทย (อันดับ 31)
-ร้าน Gaa (อันดับ 33)
-ร้านเจ๊ไฝ (อันดับ 46)
.
อ่านเพิ่มเติม คลิก https://www.thaigov.go.th/news/contents/details/53837
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อนุมัติหลักการร่างกฎกระทรวงการแบ่งเงินค่าบริการและค่าตอบแทนในอุทยานแห่งชาติ ให้แก่เทศบาลและอบต.ร้อยละ 5 เพื่อนำไปใช้บำรุงรักษาฟื้นฟูอุทยานแห่งชาติในพื้นที่
วันอังคารที่ 22 มีนาคม 2565
อนุมัติหลักการร่างกฎกระทรวงการแบ่งเงินค่าบริการและค่าตอบแทนในอุทยานแห่งชาติ ให้แก่เทศบาลและอบต.ร้อยละ 5 เพื่อนําไปใช้บํารุงรักษาฟื้นฟูอุทยานแห่งชาติในพื้นที่
อนุมัติหลักการร่างกฎกระทรวงการแบ่งเงินค่าบริการและค่าตอบแทนในอุทยานแห่งชาติ ให้แก่เทศบาลและอบต.ร้อยละ 5 เพื่อนําไปใช้บํารุงรักษาฟื้นฟูอุทยานแห่งชาติในพื้นที่
วันที่ 22 มีนาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างกฎกระทรวงการแบ่งเงินค่าบริการและค่าตอบแทนในอุทยานแห่งชาติ วนอุทยาน สวนพฤกษศาสตร์ หรือสวนรุกขชาติ ให้แก่เทศบาลและองค์การบริหารส่วนตําบล พ.ศ. .... เพื่อให้นําเงินส่วนแบ่งดังกล่าวไปใช้ในการส่งเสริมและสนับสนุนการปฏิบัติงาน หรือการอนุรักษ์ บํารุงรักษา และฟื้นฟูอุทยานแห่งชาติ วนอุทยาน สวนพฤกษศาสตร์ หรือสวนรุกขชาติที่อยู่ในเขตพื้นที่ที่รับผิดชอบ
ทั้งนี้ร่างกฎกระทรวงดังกล่าวมีสาระสําคัญคือ กําหนดให้แบ่งเงินค่าบริการและค่าตอบแทนที่เรียกเก็บได้ของอุทยานแห่งชาติ วนอุทยาน สวนพฤกษศาสตร์ หรื สวนรุกขชาติ แต่ละแห่งในอัตราร้อยละ 5 ให้แก่เทศบาลและองค์การบริหารส่วนตําบลทุกแห่งที่เป็นที่ตั้งของอุทยานแห่งชาติ โดยให้นําส่งให้แก่กรมส่งเสริมการปกครองท้องถิ่นภายในเดือนธันวาคมของทุกปี และกําหนดให้ในแต่ละปีงบประมาณ ให้กรมอุทยานแห่งชาติ สัตว์ป่า และพันธุ์พืช โอนเงินค่าบริการและค่าตอบแทนให้กรมส่งเสริมการปกครองท้องถิ่น เพื่อแบ่งให้แก่เทศบาล และองค์การบริหารส่วนตําบลที่เป็นที่ตั้งของอุทยานแห่งชาติ วนอุทยาน สวนพฤกษศาสตร์ หรือสวนรุกขชาติ ในจํานวนแห่งละเท่าๆกัน ภายใน 30 วันนับแต่วันที่ได้รับเงินดังกล่าว
อย่างไรก็ตามได้กําหนดห้ามไม่ให้เทศบาลและองค์การบริหารส่วนตําบลนําเงินค่าบริการและค่าตอบแทนที่ได้รับไปใช้จ่ายนอกวัตถุประสงค์ที่กําหนดไว้ในมาตรา 30 แห่งพระราชบัญญัติอุทยานแห่งชาติ พ.ศ. 2562 โดยให้นําไปใช้ในการส่งเสริมและสนับสนุนการปฏิบัติงาน หรือการอนุรักษ์ บํารุงรักษา และฟื้นฟูอุทยานแห่งชาติ วนอุทยาน สวนพฤกษศาสตร์ หรือสวนรุกขชาติที่อยู่ในเขตพื้นที่ที่รับผิดชอบเท่านั้น และให้รายงานการใช้เงินที่ได้รับให้กรมส่งเสริมการปกครองท้องถิ่นรวบรวมส่งให้กรมอุทยานแห่งชาติ สัตว์ป่า และพันธุ์พืช ทราบภายใน 90 วัน นับแต่สิ้นปีงบประมาณ
รัฐบาลไทย-ข่าวทำเนียบรัฐบาล-ลดต้น ลดดอก ช่วยลูกหนี้ กยศ. สู้โควิด-19
วันพฤหัสบดีที่ 1 กรกฎาคม 2564
ลดต้น ลดดอก ช่วยลูกหนี้ กยศ. สู้โควิด-19
วันพุธที่ 30 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลออกมาตรการช่วยเหลือ นักเรียน นักศึกษา และลูกหนี้ของกองทุนเงินให้กู้ยืมเพื่อการศึกษา หรือ กยศ. ทุกกลุ่ม โดย ผู้ที่ไม่เคยผิดนัดชําระหนี้ ให้ลดดอกเบี้ยเหลือร้อยละ 0.01 ต่อปี และหากจ่ายหนี้ปิดบัญชีในคราวเดียวลดเงินต้นร้อยละ 5 นอกจากนี้ ยังลดเบี้ยปรับให้แก่ลูกหนี้ทุกกลุ่มสูงสุด ร้อยละ 100 ส่วนผู้ที่ยังไม่สามารถชําระหนี้ได้ตามกําหนด ลดเบี้ยปรับลงเหลือเพียงร้อยละ 0.5 สําหรับผู้กู้ยืมที่มีบัตรสวัสดิการแห่งรัฐ ให้พักชําระหนี้ได้ 2 ปี ส่วนผู้กู้ที่ผิดนัดชําระ จะชะลอการฟ้องร้องคดี และงดการขายทอดตลาดตลอดปี 2564 เพื่อบรรเทาภาระหนี้สินในช่วงการแพร่ระบาดของโรคโควิด-19 ผู้สนใจติดตามรายละเอียดเพิ่มเติมได้ที่เว็บไซต์ของ กยศ.
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“สุริยะ”ปลื้มคะแนนประเมินผลการดำเนินงานกองทุนฯเอสเอ็มอีสูงขึ้นต่อเนื่อง เล็งยกระดับธุรกิจกลุ่ม BCG และอุตฯเป้าหมายในประเทศเพิ่มขึ้น
วันพุธที่ 4 พฤษภาคม 2565
“สุริยะ”ปลื้มคะแนนประเมินผลการดําเนินงานกองทุนฯเอสเอ็มอีสูงขึ้นต่อเนื่อง เล็งยกระดับธุรกิจกลุ่ม BCG และอุตฯเป้าหมายในประเทศเพิ่มขึ้น
“สุริยะ”ปลื้มคะแนนประเมินผลการดําเนินงานกองทุนฯเอสเอ็มอีสูงขึ้นต่อเนื่อง เล็งยกระดับธุรกิจกลุ่ม BCG และอุตฯเป้าหมายในประเทศเพิ่มขึ้น
“สุริยะ”ปลื้มคะแนนประเมินผลการดําเนินงานกองทุนฯเอสเอ็มอีสูงขึ้นต่อเนื่อง เล็งยกระดับธุรกิจกลุ่ม BCG และอุตฯเป้าหมายในประเทศเพิ่มขึ้น
“สุริยะ จึงรุ่งเรืองกิจ”เผยผลประเมินการดําเนินงานกองทุนพัฒนาเอสเอ็มอีปีบัญชี 2564 มีผลคะแนนสูงขึ้นต่อเนื่อง หลังดําเนินมาตรการด้านสินเชื่อ และพัฒนาผู้ประกอบการให้มีผลิตภาพเพิ่มขึ้นเป็นไปตามเป้าหมาย ตั้งเป้าพัฒนาต่อยอดธุรกิจกลุ่ม BCG และอุตสาหกรรม S-Curve ในประเทศเพิ่มขึ้น พร้อมปรับปรุงระบบดิจิทัลรองรับการให้บริการกลุ่มเป้าหมาย และใช้ประโยชน์ได้อย่างรวดเร็วเต็มประสิทธิภาพ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม กล่าวถึงรายงานผลประเมินการดําเนินงาน ประจําปีบัญชี 2564 ของสํานักงานกองทุนพัฒนาเอสเอ็มอีตามแนวประชารัฐ จาก กรมบัญชีกลาง และ บริษัท ทริส คอร์ปอเรชั่น จํากัด ว่า ปีนี้กองทุนพัฒนาเอสเอ็มอีตามแนวประชารัฐ กระทรวงอุตสาหกรรม มีผลคะแนนเท่ากับ 4.098 คะแนน ซึ่งสูงขึ้นจากปีบัญชีก่อนหน้าอย่างต่อเนื่อง โดยสามารถดําเนินมาตรการด้านสินเชื่อได้ตามเป้าหมาย ควบคู่กับการพัฒนาผู้ประกอบการให้มีผลิตภาพเพิ่มขึ้น และที่สําคัญ คือ การปรับปรุงระบบดิจิทัลเพื่อรองรับการให้บริการกลุ่มเป้าหมาย และใช้ประโยชน์ในการตัดสินใจของผู้บริหารเพื่อกําหนดนโยบายและมาตรการต่าง ๆ ได้อย่างรวดเร็วและมีประสิทธิภาพ
“ผลสัมฤทธิ์การดําเนินงานครั้งนี้ เกิดจากการบริหารนโยบายของคณะกรรมการบริหารกองทุนพัฒนาเอสเอ็มอีตามแนวประชารัฐ ที่ประกอบด้วย ผู้บริหารกระทรวงอุตสาหกรรม ผู้ทรงคุณวุฒิ ผู้แทนหน่วยงานภาครัฐและเอกชน ผู้อํานวยการสํานักงานกองทุน ตลอดจนคณะอนุกรรมการชุดต่าง ๆ ที่ร่วมกําหนดนโยบายและผลักดันการดําเนินงานจนทําให้ผลการประเมินกองทุนฯ สูงขึ้นอย่างต่อเนื่อง โดยการดําเนินงานที่ผ่านมาจนถึงปัจจุบัน กองทุน ฯ ได้ช่วยเหลือผู้ประกอบการ SMEs ทั้งในด้านสินเชื่อเพื่อเพิ่มศักยภาพการดําเนินธุรกิจให้กับผู้ประกอบการ SMEs จํานวนกว่า 13,000 กิจการ รวมวงเงินกว่า 19,000 ล้านบาท และพัฒนาขีดความสามารถของผู้ประกอบการ SMEs ควบคู่ไปด้วยกว่า 5,000 กิจการ ก่อให้เกิดการจ้างงาน สร้างอาชีพ ตลอดจนสร้างมูลค่าเพิ่มทางเศรษฐกิจได้มากกว่า 80,000 ล้านบาท” นายสุริยะ กล่าว
ด้านนายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะประธานคณะกรรมการบริหารกองทุนพัฒนาเอสเอ็มอีตามแนวประชารัฐ (กอป.) กล่าวเสริมว่า กระทรวงฯ ยังคงมุ่งมั่นสนับสนุนและพัฒนา SMEs เป้าหมายอย่างต่อเนื่อง เพื่อยกระดับอุตสาหกรรมไทยด้วยเทคโนโลยีและนวัตกรรม และเร่งผลักดันให้เกิดธุรกิจในกลุ่ม BCG และอุตสาหกรรม S-Curve ภายในประเทศเพิ่มขึ้น รวมถึงบูรณาการกับหน่วยงานพันธมิตรจัดหาช่องทางการตลาดสําหรับผู้ประกอบการ SMEs ซึ่งจะสามารถช่วยสร้างมูลค่าเพิ่มทางเศรษฐกิจของประเทศให้เติบโตอย่างยั่งยืนได้ ขณะเดียวกันได้มอบหมายนายเดชา จาตุธนานันท์ ผู้ตรวจราชการกระทรวงอุตสาหกรรม ในฐานะผู้อํานวยการสํานักงานกองทุนฯ เร่งยกระดับการให้บริการด้วย e-Service ควบคู่กับการใช้ประโยชน์จากข้อมูลสารสนเทศต่าง ๆ เพื่อประกอบในการตัดสินใจของผู้บริหารกองทุนฯ ซึ่งจะสามารถกําหนดนโยบายและมาตรการต่าง ๆ ได้อย่างรวดเร็วและมีประสิทธิภาพ
รัฐบาลไทย-ข่าวทำเนียบรัฐบาล-กรมบัญชีกลางพร้อมจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยเข้าบัตรสวัสดิการแห่งรัฐ ในวันที่ 23 เม.ย.65
วันพุธที่ 20 เมษายน 2565
กรมบัญชีกลางพร้อมจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยเข้าบัตรสวัสดิการแห่งรัฐ ในวันที่ 23 เม.ย.65
กรมบัญชีกลางกําหนดการโอนเงินสงเคราะห์ฯ เข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐของผู้มีสิทธิที่มีอายุครบ 60 ปีบริบูรณ์ขึ้นไป
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามที่กรมกิจการผู้สูงอายุ กระทรวงการพัฒนาสังคมและความมั่นคงของมนุษย์ ได้แจ้งมติคณะกรรมการบริหารกองทุนผู้สูงอายุ ครั้งที่ 3/2565 เมื่อวันที่ 24 มีนาคม 2565 อนุมัติแนวทางการจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐ ในปีงบประมาณ พ.ศ.2565 ให้จ่ายเงินสงเคราะห์ฯ ในอัตราการจ่ายเดิม คือ ผู้สูงอายุที่มีรายได้ไม่เกิน 30,000 บาทต่อปี ได้รับเงินสงเคราะห์ฯ 100 บาทต่อเดือน และผู้สูงอายุที่มีรายได้มากกว่า 30,000 - 100,000 บาทต่อปี ได้รับเงินสงเคราะห์ฯ 50 บาทต่อเดือน โดยให้จ่ายเป็นจํานวน 10 เดือน งวดแรกสําหรับเดือนตุลาคม 2564 - กุมภาพันธ์ 2565 จะจ่ายในเดือนเมษายน 2565 และงวดถัดไปจะจ่ายเป็นรายเดือนตั้งแต่เดือนพฤษภาคม - กันยายน 2565
กรมบัญชีกลางกําหนดการโอนเงินสงเคราะห์ฯ เข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐของผู้มีสิทธิที่มีอายุครบ 60 ปีบริบูรณ์ขึ้นไป ก่อนเดือนที่ได้รับสิทธิเงินสงเคราะห์ฯ ดังนี้
งวดที่จ่าย เดือนที่ได้รับสิทธิ   วันที่โอนเงินเข้าบัตรสวัสดิการแห่งรัฐ
1 ตุลาคม 2564 - กุมภาพันธ์ 2565 (5 เดือน) 23 เมษายน 2565
2 มีนาคม 2565   15 พฤษภาคม 2565
3 เมษายน 2565   15 มิถุนายน 2565
4 พฤษภาคม 2565   15 กรกฎาคม 2565
5 มิถุนายน 2565   15 สิงหาคม 2565
6 กรกฎาคม 2565   15 กันยายน 2565
ซึ่งวงเงินดังกล่าว สามารถใช้ชําระค่าสินค้าหรือบริการผ่านเครื่องรับชําระเงินอิเล็กทรอนิกส์ (เครื่อง EDC) หรือแอปพลิเคชัน “ถุงเงินประชารัฐ” ที่ร้านธงฟ้าราคาประหยัดพัฒนาเศรษฐกิจท้องถิ่น หรือร้านค้าประชารัฐของกองทุนหมู่บ้านและชุมชนเมือง รวมทั้งสามารถถอนเป็นเงินสดได้ที่ตู้ ATM ของธนาคารกรุงไทย หรือสาขาของธนาคารกรุงไทย ทั้งนี้ หากมีข้อสงสัยสามารถสอบถามรายละเอียดเพิ่มเติมได้ที่ Call Center ศูนย์ลูกค้าสัมพันธ์บัตรสวัสดิการแห่งรัฐ 0 2109 2345 และ Call Center กรมบัญชีกลาง 0 2270 6400 ในวัน และเวลาราชการ โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-ท่าเรือแหลมฉบัง เตรียมลงนามร่วมกับท่าเรือเมืองเซี่ยเหมินเป็นท่าเรือพี่น้อง (Sister Port)
วันพุธที่ 18 สิงหาคม 2564
ท่าเรือแหลมฉบัง เตรียมลงนามร่วมกับท่าเรือเมืองเซี่ยเหมินเป็นท่าเรือพี่น้อง (Sister Port)
...
เรือโท กมลศักดิ์ พรหมประยูร ผู้อํานวยการการท่าเรือแห่งประเทศไทย เปิดเผยว่า ท่าเรือแหลมฉบัง (ทลฉ.) การท่าเรือแห่งประเทศไทย (กทท.) เตรียมดําเนินการลงนามข้อตกลงเป็นท่าเรือพี่น้อง (Sister Port)ร่วมกับท่าเรือเมืองเซี่ยเหมินแห่งสาธารณรัฐประชาชนจีน เพื่อส่งเสริมและร่วมมือกันทางธุรกิจ และพัฒนาโอกาสทางการค้าด้านโลจิสติกส์ แลกเปลี่ยนความรู้ ประสบการณ์ในด้านการขนส่งทางน้ําและโลจิสติกส์ การบริหารจัดการท่าเรือ และเทคโนโลยีสารสนเทศเพื่อร่วมกันดําเนินงานอย่างยั่งยืน
สําหรับการดําเนินการดังกล่าว จะมุ่งเสริมสร้างความร่วมมือระหว่างสองท่าเรือ เพื่อส่งเสริมบทบาทของกันและกันในการพัฒนาความร่วมมือด้านเศรษฐกิจและการค้าระหว่างสองประเทศ อาทิ เปิดเส้นทางการเดินเรือใหม่ เพิ่มจํานวนสายการเดินเรือ อํานวยความสะดวกในการขนส่งสินค้า และพัฒนาสภาพแวดล้อมทางธุรกิจของทั้งสองท่าเรือ ซึ่งทั้งสองฝ่ายอาจมีการทํากิจกรรมส่งเสริมการตลาดระหว่างกันเพื่อดึงดูดให้มีผู้ใช้บริการของท่าเรือเพิ่มขึ้น อันนํามาซึ่งปริมาณการใช้บริการยกขนสินค้า และโอกาสทางธุรกิจที่เพิ่มขึ้น
โดยจะส่งเสริมแลกเปลี่ยนข้อมูลและความรู้ในการพัฒนาการบริหารจัดการ และการปฏิรูปท่าเรือ รวมทั้งเทคโนโลยีและเครื่องมือที่ทันสมัย ซึ่งสามารถยกระดับการบริหารจัดการท่าเรือให้ดีขึ้น สําหรับในด้านการจัดการองค์ความรู้จะส่งเสริมการฝึกอบรมทางวิชาการและแลกเปลี่ยนความรู้อย่างมีประสิทธิภาพ รวมทั้งจัดการฝึกอบรม / สัมมนา และการศึกษาดูงาน เพื่อเป็นการส่งเสริมความร่วมมือทางธุรกิจและความสัมพันธ์อันดี
ปัจจุบันท่าเรือเมืองเซี่ยเหมินเป็นท่าเรือน้ําลึกที่สําคัญตั้งอยู่บนเกาะเซี่ยเหมินชายฝั่งแผ่นดินใหญ่ที่อยู่ติดกัน และบริเวณปากแม่น้ําจิ่วหลงเจียงทางตอนใต้ของฝูเจี้ยนของจีน เป็นท่าเรือขนส่งสินค้าระหว่างประเทศและติดอันดับ 7 ท่าเรือชั้นนําของสาธารณรัฐประชาชนจีน มีปริมาณการขนส่งสินค้าเป็นอันดับที่ 14 ของโลก
รัฐบาลไทย-ข่าวทำเนียบรัฐบาล-รมว.เฉลิมชัย ยืนยันไม่มีการปกปิดข้อมูลหลังพบการระบาด ASF ในประเทศไทย ชี้ชัดการจ่ายค่าชดเชยจะจ่ายให้กับเกษตรกรรายเล็กและรายย่อยเท่านั้น
วันพุธที่ 12 มกราคม 2565
รมว.เฉลิมชัย ยืนยันไม่มีการปกปิดข้อมูลหลังพบการระบาด ASF ในประเทศไทย ชี้ชัดการจ่ายค่าชดเชยจะจ่ายให้กับเกษตรกรรายเล็กและรายย่อยเท่านั้น
รมว.เฉลิมชัย ยืนยันไม่มีการปกปิดข้อมูลหลังพบการระบาด ASF ในประเทศไทย ชี้ชัดการจ่ายค่าชดเชยจะจ่ายให้กับเกษตรกรรายเล็กและรายย่อยเท่านั้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยว่า จากสถานการณ์การเกิดโรค African Swine Fever หรือ ASF ในสุกร (อหิวาต์แอฟริกาในสุกร) กรมปศุสัตว์ได้ส่งชุดเฉพาะกิจลงตรวจสอบสภาวะโรคในพื้นที่เสี่ยง สุ่มตรวจสอบเพิ่มเติมโดยเฉพาะในพื้นที่ที่มีการเลี้ยงสุกรหนาแน่น และนําไปตรวจหาโรคส่งวิเคราะห์ที่สถาบันสุขภาพสัตว์แห่งชาติ ซึ่งเป็นห้องปฏิบัติการของกรมปศุสัตว์ โดยผลการวิเคราะห์ตัวอย่างในเบื้องต้นจากจํานวนทั้งหมด 309 ตัวอย่าง พบว่ามีผลบวกพบเชื้อ ASF จํานวน 1 ตัวอย่าง จากพื้นผิวสัมผัสบริเวณโรงฆ่าสัตว์แห่งหนึ่งที่มาจากจังหวัดนครปฐม ซึ่งได้มีการแจ้งผลดังกล่าวต่อคณะกรรมการวิชาการป้องกันและควบคุมโรค ASF ได้รับทราบผลแล้ว เพื่อให้สามารถดําเนินการป้องกันได้อย่างมีประสิทธิภาพและควบคุมโรคให้สงบโดยเร็ว และขณะนี้อยู่ระหว่างขั้นตอนการรายงานไปยังองค์การโรคระบาดสัตว์ระหว่างประเทศ (World Organization for Animal Health หรือ Office International des Epizooties; OIE) เพื่อแจ้งให้ประเทศสมาชิกทราบต่อไป
สําหรับการดําเนินการหลังตรวจพบโรคในประเทศแล้ว กรมปศุสัตว์จะดําเนินการประกาศเขตโรคระบาด และควบคุมการขนย้ายในรัศมี 5 กิโลเมตร รอบจุดที่พบโรค และจะพิจารณาทําลายสุกรที่มีเหตุอันสมควรให้สงสัยว่าเป็นโรค หรือมีความเชื่อมโยงทางระบาดวิทยากับฟาร์มที่เป็นโรค พร้อมจ่ายค่าชดเชยราคาสุกรที่ถูกทําลาย หลังคณะรัฐมนตรีได้อนุมัติงบกลาง จํานวน 570 ล้านบาท เมื่อวันที่ 11 มกราคม 2565 ที่ผ่านมา โดยกระทรวงเกษตรฯ จะจ่ายเงินชดเชยให้กับเกษตรกรรายเล็กและรายย่อยเท่านั้น เนื่องจากเป็นการดูแลเกษตรกรที่ต้นทุนน้อย และไม่มีความพร้อมในการดูแลฟาร์ม
นอกจากนี้ การดําเนินงานในพื้นที่อื่น ๆ ที่ไม่อยู่ในรัศมีการควบคุมโรค การเคลื่อนย้ายสุกรทุกวัตถุประสงค์จะต้องได้รับอนุญาตจากสัตวแพทย์ โดยคํานึงถึงเกษตรกรผู้เลี้ยงสุกรให้ได้รับผลกระทบน้อยที่สุด รวมถึงการขออนุญาตนําสุกรเข้ามาเลี้ยงต้องได้รับการอนุญาตจากเจ้าหน้าที่กรมปศุสัตว์ ซึ่งทุกการปฏิบัติต้องดําเนินการอย่างเคร่งครัด ทั้งนี้ กระทรวงเกษตรฯ มีความห่วงใยต่อผู้เลี้ยงสุกรรายย่อย โดยจะเร่งรัดการช่วยเหลือในทุกด้านต่อไป
รัฐบาลไทย-ข่าวทำเนียบรัฐบาล-รมว.เฮ้ง ปล่อยกู้ 0% ให้ผู้รับงานไปทำที่บ้าน
วันพฤหัสบดีที่ 24 กุมภาพันธ์ 2565
รมว.เฮ้ง ปล่อยกู้ 0% ให้ผู้รับงานไปทําที่บ้าน
รัฐมนตรีว่าการกระทรวงแรงงาน ช่วยเหลือผู้รับงานไปทําที่บ้าน ลดดอกเบี้ยเหลือ 0% 12 งวด ต่อเนื่องปีที่ 3 ยื่นกู้ได้ตั้งแต่บัดนี้ ถึง 31 สิงหาคม 2565
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กระทรวงแรงงานมีนโยบายเร่งด่วน ในการกระตุ้น ส่งเสริมและรักษาการจ้างงาน พัฒนาฝีมือแรงงาน รวมถึงทางเลือกอาชีพอิสระ และการรับงานไปทําที่บ้านแก่ผู้ว่างงาน โดยในปีงบประมาณ 2565 กระทรวงแรงงานได้อนุมัติวงเงินกู้ยืม จํานวน 5,000,000 บาท พร้อมมาตรการลดอัตราดอกเบี้ยเหลือร้อยละ 0 ต่อปี (จากเดิมร้อยละ 3) ในงวดที่ 1 -12 ต่อเนื่องเป็นปีที่ 3 เพื่อเป็นทุนหมุนเวียนสําหรับแรงงานนอกระบบที่เป็นผู้รับงาน/กลุ่มผู้รับงานไปทําที่บ้าน สามารถเข้าถึงแหล่งเงินทุนถูกกฎหมาย บรรเทาความเดือดร้อนในสถานการณ์การแพร่ระบาดของโรคติดเชื้อไวรัสโคโรนา 2019 (COVID-19)
“นายกรัฐมนตรี พล.อ. ประยุทธ์ จันทร์โอชา และรองนายกรัฐมนตรี พล.อ. ประวิตร วงษ์สุวรรณ ผู้กํากับดูแลกระทรวงแรงงาน ให้ความสําคัญและห่วงใยพี่น้องแรงงานที่ได้รับผลกระทบจากการแพร่ระบาดของโรคโควิด - 19 โดยเฉพาะแรงงานนอกระบบที่ต้องการทํางาน มีรายได้ และยังมีศักยภาพ แต่ไม่มีโอกาสเข้าถึงแหล่งเงินทุน โดยกําชับกระทรวงแรงงานดูแลช่วยเหลืออย่างเท่าเทียม ทั่วถึงเพื่อให้สามารถก้าวต่อไปได้ภายใต้สถานการณ์โควิด – 19”รัฐมนตรีว่าการกระทรวงแรงงานกล่าว
นายไพโรจน์ โชติกเสถียร อธิบดีกรมการจัดหางานกล่าวว่า กองทุนผู้รับงานไปทําที่บ้าน มีวัตถุประสงค์เพื่อเป็นเงินทุนหมุนเวียนสําหรับให้กลุ่มผู้รับงานไปทําที่บ้านกู้ยืมไปซื้อวัตถุดิบหรืออุปกรณ์ในการผลิตหรือใช้ขยายการผลิต สอดคล้องกับนโยบายสําคัญของกรมการจัดหางาน ในการส่งเสริมการจ้างงานและการประกอบอาชีพแรงงานกลุ่มเปราะบางเพื่อให้มีคุณภาพชีวิตที่ดีขึ้น ซึ่งคุณสมบัติของผู้กู้จะต้องเป็นผู้รับงานไปทําที่บ้านที่จดทะเบียนไว้กับกรมการจัดหางาน มีผลการดําเนินการและมีรายได้จากการรับงานไปทําที่บ้านหรือมีหลักฐานการรับงานไปทําที่บ้านจากผู้จ้างงาน ซึ่งมีทั้งประเภทบุคคลและกลุ่มบุคคล
โดยประเภทบุคคลต้องมีทรัพย์สินหรือเงินทุนไม่น้อยกว่า 5,000 บาท ส่วนประเภทกลุ่มบุคคลจะต้องมีผู้นํากลุ่มและสมาชิกกลุ่มกู้ร่วมกันไม่น้อยกว่า 5 คน มีทรัพย์สินหรือเงินทุนในการดําเนินกิจกรรมของกลุ่มรวมกันไม่น้อยกว่า10,000 บาท วงเงินกู้สําหรับบุคคลไม่เกิน 50,000 บาท ระยะเวลาชําระคืนภายใน 2 ปี ขณะที่กลุ่มบุคคลมีวงเงินกู้ไม่เกิน 300,000 บาท ระยะเวลาชําระคืนภายใน 5 ปี
โดยผู้ที่สนใจกู้ยืมเงินกองทุนฯ สามารถตรวจสอบคุณสมบัติและยื่นคําขอกู้เงินได้ที่สํานักงานจัดหางานกรุงเทพมหานครพื้นที่ 1-10 หรือสํานักงานจัดหางานจังหวัด ในท้องที่ที่ผู้รับงานไปทําที่บ้านได้จดทะเบียนไว้กับกรมการจัดหางาน ภายใน 31 สิงหาคม 2565 และทําสัญญากู้ยืมให้แล้วเสร็จภายในวันที่ 30 กันยายน 2565 หรือสอบถามรายละเอียดเพิ่มเติมที่ สายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694
รัฐบาลไทย-ข่าวทำเนียบรัฐบาล-นายกฯ ตรวจติดตามความก้าวหน้าการก่อสร้างโครงการศูนย์การประชุมแห่งชาติสิริกิติ์ เตรียมความพร้อมไทยเป็นเจ้าภาพจัดการประชุมผู้นำเขตเศรษฐกิจเอเปค และการประชุมที่เกี่ยวข้อง ตลอดปี 2565
วันพฤหัสบดีที่ 19 พฤษภาคม 2565
นายกฯ ตรวจติดตามความก้าวหน้าการก่อสร้างโครงการศูนย์การประชุมแห่งชาติสิริกิติ์ เตรียมความพร้อมไทยเป็นเจ้าภาพจัดการประชุมผู้นําเขตเศรษฐกิจเอเปค และการประชุมที่เกี่ยวข้อง ตลอดปี 2565
นายกฯ ตรวจติดตามความก้าวหน้าการก่อสร้างโครงการศูนย์การประชุมแห่งชาติสิริกิติ์ เตรียมความพร้อมไทยเป็นเจ้าภาพจัดการประชุมผู้นําเขตเศรษฐกิจเอเปค และการประชุมที่เกี่ยวข้อง ตลอดปี 2565 คาดแล้วเสร็จ 100% ภายในเดือนสิงหาคมนี้
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า วันนี้ (19 พฤษภาคม 2565) เวลาประมาณ 11.30 น. พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้ตรวจติดตามความคืบหน้าการก่อสร้างโครงการศูนย์การประชุมแห่งชาติสิริกิติ์ (QSNCC) โดยมีผู้บริหารโครงการกล่าวรายงานความคืบหน้า ซึ่งปัจจุบันโครงการก่อสร้างฯ มีความคืบหน้าประมาณ 88% และมีกําหนดส่งมอบงาน ช่วงระหว่างเดือนกรกฎาคม 2565 ถึง สิงหาคม 2565 โดยคาดว่าการก่อสร้างจะแล้วเสร็จ 100% ภายในเดือนสิงหาคม 2565 นี้
พร้อมกันนี้ นายกรัฐมนตรี ได้ทักทาย และให้กําลังใจ ห่วงใยการทํางานของเจ้าหน้าที่ ผู้ปฏิบัติงานในพื้นที่ก่อสร้าง พร้อมสอบถามรายละเอียดความคืบหน้าของโครงการ โดยย้ําการใช้ประโยชน์พื้นที่ภายในศูนย์ประชุมฯ ให้มีความคุ้มค่า สามารถดัดแปลงพื้นที่ใช้งานได้หลากหลาย เหมาะสมกับบริบท และได้ชื่นชมการออกแบบที่มีการสืบสาน รักษา ต่อยอด และอนุรักษ์ความเป็นไทย แสดงถึงเอกลักษณ์และเป็นความภาคภูมิใจของคนไทยทั้งประเทศ
นอกจากนี้ นายกรัฐมนตรีและคณะยังได้ตรวจเยี่ยมสวนป่าเบญจกิตติ เพื่อติดตามความก้าวหน้าการปรับใช้พื้นที่อย่างเต็มศักยภาพซึ่งนอกจากจะเป็นพื้นที่สําหรับออกกําลังกายพักผ่อนของทุกคนแล้ว ยังเป็นการเตรียมความพร้อมเพื่อรองรับการเป็นเจ้าภาพจัดการประชุมผู้นําเขตเศรษฐกิจเอเปค (APEC 2022) และการประชุมที่เกี่ยวข้อง ตลอดปี 2565 ของไทยอีกด้วย
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” มั่นใจมาตรการสาธารณสุขไทยรับมือการแพร่ระบาดโอมิครอน หลังผลโพลชี้ประชาชน 71.4 % เชื่อมาตรการ Universal Prevention ป้องกันโควิด-19 ได้
วันพุธที่ 9 กุมภาพันธ์ 2565
โฆษกรัฐบาลเผย “นายกฯ” มั่นใจมาตรการสาธารณสุขไทยรับมือการแพร่ระบาดโอมิครอน  หลังผลโพลชี้ประชาชน 71.4 % เชื่อมาตรการ Universal Prevention ป้องกันโควิด-19 ได้
โฆษกรัฐบาลเผย “นายกฯ” มั่นใจมาตรการสาธารณสุขไทยรับมือการแพร่ระบาดโอมิครอน  หลังผลโพลชี้ประชาชน 71.4 % เชื่อมาตรการ Universal Prevention ป้องกันโควิด-19 ได้
วันนี้ (9 ก.พ. 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลโพล DDC Poll ของกรมควบคุมโรค กระทรวงสาธารณสุขล่าสุดได้สํารวจกับประชาชนกลุ่มตัวอย่างทั่วประเทศจํานวน 4,800 คน รายงานว่า ประชาชน 71.4% เชื่อมั่นในมาตรการ Universal Prevention สะท้อนให้เห็นภาพของความเชื่อมั่นของประชาชนที่มีต่อมาตรการและระบบสาธารณสุขของไทย ที่ยังสามารถรับมือกับสถานการณ์การแพร่ระบาดของโควิด-19 ได้เป็นอย่างดี ทั้งนี้ นายกรัฐมนตรียังได้ขอบคุณประชาชนทุกฝ่าย ที่ร่วมด้วยช่วยกันในการปฏิบัติตนตามมาตรการสาธารณสุขและมาตรการ Universal Prevention อย่างเคร่งครัด ตลอดจนความทุ่มเทของแพทย์และบุคลากรทางแพทย์และผู้มีส่วนเกี่ยวข้องทุกคนที่ช่วยกันทํางานอย่างหนักตลอดมา นายกรัฐมนตรียังมั่นใจว่า ประเทศไทยและคนไทย จะประสบความสําเร็จในการก้าวผ่านการแพร่ระบาดระลอกนี้ในอีกไม่นาน
นายธนกร กล่าวเพิ่มเติมว่า จากผลโพล DDC Poll สะท้อนให้เห็นความเชื่อมั่นของประชาชนที่มีต่อมาตรการ Universal Prevention ตลอดจนความร่วมมือของประชาชนในการดูแลตนเอง โดย ประชาชน 79% ปฏิบัติตน โดยการล้างมือบ่อยๆ ด้วยสบู่และเจลแอลกอฮอล์ 63% หลีกเลี่ยงการใช้มือสัมผัสหน้ากากและใบหน้าโดยไม่จําเป็น 54.9% เว้นระยะห่างจากคนอื่นอย่างน้อย1-2 เมตร 54.1% สวมหน้ากากอนามัยและสวมทับด้วยหน้ากากผ้าเมื่ออยู่ร่วมกับผู้อื่นมากกว่า 2 คน และ 44.7% ตรวจ ATK เมื่อสงสัยว่าตนเองมีความเสี่ยง
“ผลโพลสะท้อนให้เห็นความเชื่อมั่นและความร่วมมือของทุกฝ่ายที่ช่วยกันปฏิบัติตนตามมาตรการ Universal Prevention อย่างเคร่งครัด อีกทั้งความเสียสละของบุคลากรด่านหน้าและทุกภาคส่วนที่เกี่ยวข้อง ทั้งนี้ วานนี้ ที่ประชุม ครม. นายกรัฐมนตรียังเห็นชอบให้มีการอนุมัติงบกลาง 3,150 ล้านบาท เพื่อตอบแทนเป็นขวัญกําลังใจให้อสม.เพิ่มอีกเดือนละ 500 บาทเป็นเวลา 6 เดือน อีกด้วย” นาย ธนกร กล่าว
สําหรับสถานการณ์โควิด-19วันนี้มียอดผู้ติดเชื้อ รวม 13,182 ราย จําแนกเป็น ผู้ป่วยจากในประเทศ 13,043 ราย ผู้ป่วยมาจากต่างประเทศ 139 ราย ผู้ป่วยสะสม 307,616 ราย (ตั้งแต่ 1 มกราคม 2565) หายป่วยกลับบ้าน 8,571 ราย หายป่วยสะสม 241,383 ราย (ตั้งแต่ 1 มกราคม 2565) ผู้ป่วยกําลังรักษา 98,830 ราย เสียชีวิต 24 ราย
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๔ ผ่านระบบ Online Conference - Microsoft Teams
วันพฤหัสบดีที่ 17 มิถุนายน 2564
ปลัด วธ. เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๔ ผ่านระบบ Online Conference - Microsoft Teams
การประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๔ ผ่านระบบ Online Conference - Microsoft Teams
วันที่ ๑๗ มิถุนายน ๒๕๖๔ เวลา ๑๓.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมคณะอนุกรรมการบริหารกองทุนพัฒนาสื่อปลอดภัยและสร้างสรรค์ ครั้งที่ ๖/๒๕๖๔ ผ่านระบบ Online Conference - Microsoft Teams โดยมีนายธนกร ศรีสุขใส ผู้จัดการกองทุนพัฒนาสื่อปลอดภัยและสร้างสรรค์ นายนคร วีระประวัติ ผู้ทรงคุณวุฒิด้านสื่อสารมวลชน คณะอนุกรรมการบริหารฯ และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-ผู้ตรวจฯ เดชา เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติฯ ครั้งที่ ๔ (ภาคกลาง)
วันศุกร์ที่ 27 พฤษภาคม 2565
ผู้ตรวจฯ เดชา เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติฯ ครั้งที่ ๔ (ภาคกลาง)
ผู้ตรวจฯ เดชา เป็นประธานเปิดกิจกรรมสัมมนาเชิงปฏิบัติการ เพื่อเสริมสร้างความรู้ทางวิชาการและฝึกปฏิบัติฯ ครั้งที่ ๔ (ภาคกลาง)
ผู้ตรวจฯ เดชา เป็นประธานเปิดกิจกรรมสัมมนาเชิงปฏิบัติการเพื่อเสริมสร้างความรู้ทางวิชาการและฝึกปฏิบัติฯ ครั้งที่ ๔ (ภาคกลาง)
วันนี้ (27 พฤษภาคม) 2565 นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานเปิดกิจกรรมการสัมมนาเชิงปฏิบัติการเพื่อเสริมสร้างความรู้ทางวิชาการและฝึกปฏิบัติ ในการจัดทําข้อมูลภาคอุตสาหกรรมและการคาดการณ์สภาวะเศรษฐกิจอุตสาหกรรม ครั้งที่ ๔ (ภาคกลาง) โดยมีอุตสาหกรรมจังหวัดพระนครศรีอยุธยา ข้าราชการ เจ้าหน้าที่ผู้รับผิดชอบการจัดทําข้อมูลภาคอุตสาหกรรมและการเตือนภัยเศรษฐกิจอุตสาหกรรมระดับจังหวัด สํานักงานอุตสาหกรรมจังหวัดภาคกลางและใกล้เคียง 25 จังหวัด จํานวน 54 คน เข้าร่วมการสัมมนา ณ โรงแรม แคนทารี โฮเทล จังหวัดพระนครศรีอยุธยา
สําหรับการสัมมนาฯ ดังกล่าว มีวัตถุประสงค์ เพื่อให้เจ้าหน้าที่ผู้รับผิดชอบการจัดทําข้อมูลภาคอุตสาหกรรมและการเตือนภัยเศรษฐกิจอุตสาหกรรมระดับจังหวัด ในสํานักงานอุตสาหกรรมจังหวัดและเจ้าหน้าที่ที่เกี่ยวข้องมีความรู้ ความเข้าใจ สามารถจัดทําข้อมูลภาคอุตสาหกรรมเพื่อการเตือนภัยเศรษฐกิจอุตสาหกรรมและประยุกต์ใช้ในพื้นที่ได้ โดยได้รับเกียรติจากวิทยากรผู้ทรงคุณวุฒิจาก มูลนิธิสถาบันวิจัยนโยบายเศรษฐกิจการคลัง และสํานักงานเศรษฐกิจอุตสาหกรรม ซึ่งจะช่วยให้ผู้เข้าร่วมการอบรมได้รับความรู้ เกิดความเข้าใจทั้งด้านการจัดทําข้อมูลและการนําไปประยุกต์ใช้ให้เกิดประโยชน์อย่างมีประสิทธิภาพ
รัฐบาลไทย-ข่าวทำเนียบรัฐบาล-คืบหน้าช่วยหญิงขโมยตัดสายไฟขาย คืนสู่สังคม คนบริจาคช่วยจ่ายหนี้นอกระบบ พม. ชลบุรี ช่วยเสริมอาชีพและดูแลเด็ก
วันศุกร์ที่ 4 กุมภาพันธ์ 2565
คืบหน้าช่วยหญิงขโมยตัดสายไฟขาย คืนสู่สังคม คนบริจาคช่วยจ่ายหนี้นอกระบบ  พม. ชลบุรี ช่วยเสริมอาชีพและดูแลเด็ก
คืบหน้าช่วยหญิงขโมยตัดสายไฟขาย คืนสู่สังคม คนบริจาคช่วยจ่ายหนี้นอกระบบ พม. ชลบุรี ช่วยเสริมอาชีพและดูแลเด็ก
เมื่อวันที่ 2 ก.พ. 65 จากกรณี หญิงอายุ 32 ปี ถูกดําเนินคดีในข้อหาลักทรัพย์ที่ขโมยตัดสายไฟสองสว่างบนถนนสุขุมวิท อําเภอสัตหีบ จังหวัดชลบุรี เพื่อนําเงินมาซื้อนมผงให้ลูกน้อยวัยเพียง 7 เดือน ความคืบหน้าล่าสุด นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้สั่งการ นางมนัสนันท์ ศุภพิทักษ์สกุล พัฒนาสังคมและความมั่นคงของมนุษย์จังหวัดชลบุรี (พมจ.ชลบุรี) ร่วมกับเจ้าหน้าที่ท้องถิ่น ตํารวจ และสาธารณสุข ได้เข้าช่วยเหลือจนถึงที่สุดแล้ว โดยเจ้าทุกข์จะแถลงศาลไม่เอาความและยกโทษให้หญิงดังกล่าว แต่การดําเนินคดีให้เป็นไปตามกระบวนการ ซึ่งมีเหตุบรรเทาโทษได้ อีกทั้งผู้ใหญ่บ้านได้หางานให้ทําพร้อมสามี ส่วนหนี้นอกระบบ ได้รับการชําระหนี้หมดแล้วจากเงินบริจาค และยังมีเงินทุนในการประกอบอาชีพโดยไม่ต้องกู้ยืมกองทุนผู้สูงอายุอีกด้วย
สําหรับเด็กๆ พม.ชลบุรีได้ช่วยตรวจคัดกรองสติปัญญาและการเรียนรู้ เพื่อวางแผนการเลี้ยงดูอย่างเหมาะสมต่อไปพร้อมทั้งเข้ารับการฉีดวัคซีนโควิด-19 ร่วมกับครอบครัว อีกทั้งทําเรื่องขอรับเงินอุดหนุนเด็กแรกเกิดให้ลูกคนเล็กอายุ 7 เดือน และทําบัตรประชาชนให้ลูกคนโต อายุ 12 ปี พร้อมแม่ เพื่อจะได้เข้าถึงสิทธิสวัสดิการของรัฐต่อไป
รัฐบาลไทย-ข่าวทำเนียบรัฐบาล-PM welcomes foreign tourists to Phuket under Phuket Sandbox
วันศุกร์ที่ 2 กรกฎาคม 2564
PM welcomes foreign tourists to Phuket under Phuket Sandbox
PM welcomes foreign tourists to Phuket under Phuket Sandbox
Government Spokesperson Anucha Burapachaisri disclosed that on July 1, 2021, at 1730hrs, ath the Arrival Hall of Phuket International Airport, Prime Minister and Defense Minister Gen. Prayut Chan-o-cha, together with Deputy Prime Minister and Public Health Minister Anutin Charnvirakul, Deputy Prime Minister and Minister of Energy Supattanapong Punmeechaow, Minister of Interior Gen. Anupong Paojinda, Minister of Tourism and Sports Phiphat Ratchakitprakarn, Minister of Transport Saksayam Chidchob, Minister of Natural Resources and Environment Varawut Silpa-archa, and Minister of Labor Suchart Chomklin, welcomed 51 Asian and European tourists on arrival from Singapore to Phuket via SQ763.
The Prime Minister’s greetings have impressed the tourists, some of whom asked to take a picture with the Prime Minister.
รัฐบาลไทย-ข่าวทำเนียบรัฐบาล-ธอส. มอบเงินสนับสนุนโครงการ “อว.พารอด” ให้แก่กระทรวงการอุดมศึกษา วิทยาศาสตร์ วิจัยและนวัตกรรม (อว.) ส่งต่อความช่วยเหลือผู้ป่วยโควิด-19
วันจันทร์ที่ 2 สิงหาคม 2564
ธอส. มอบเงินสนับสนุนโครงการ “อว.พารอด” ให้แก่กระทรวงการอุดมศึกษา วิทยาศาสตร์ วิจัยและนวัตกรรม (อว.) ส่งต่อความช่วยเหลือผู้ป่วยโควิด-19
ธอส.ส่งมอบความช่วยเหลือสังคมไทยสู้ภัย COVID-19 มอบเงินสนับสนุนโครงการ “อว.พารอด” จํานวน 500,000 บาท ภายใต้การดําเนินงานของกระทรวง อว. และพันธมิตร เพื่อรวมพลังจิตอาสาช่วยเหลือผู้ป่วยโควิด-19 ที่อยู่ในระบบ Home Isolation และ Community Isolation
ธนาคารอาคารสงเคราะห์ ส่งมอบความช่วยเหลือสังคมไทยสู้ภัย COVID-19 มอบเงินสนับสนุนโครงการ “อว.พารอด” จํานวน 500,000 บาท ภายใต้การดําเนินงานของกระทรวงการอุดมศึกษา วิทยาศาสตร์ วิจัยและนวัตกรรม (อว.) และพันธมิตร เพื่อรวมพลังจิตอาสาช่วยเหลือผู้ป่วยโควิด-19 ที่อยู่ในระบบ Home Isolation และ Community Isolation
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า จากสถานการณ์ การแพร่ระบาดของเชื้อไวรัสโคโรนา 2019 (COVID-19) ระลอกใหม่ โดยเฉพาะในเขตพื้นที่กรุงเทพฯ และปริมณฑล ที่มีจํานวนผู้ติดเชื้อเพิ่มสูงขึ้นต่อเนื่อง จนส่งผลให้เตียงสําหรับการดูแลรักษาผู้ป่วยในสถานพยาบาลมีไม่เพียงพอ จึงทําให้เกิดแนวทางการแยกตัวที่บ้าน (Home Isolation) และการแยกกักตัวในชุมชน (Community Isolation) เพื่อรองรับผู้ป่วยที่อยู่ในกลุ่มสีเขียวที่ไม่มีอาการแสดง หรือแสดงอาการเพียงเล็กน้อย สําหรับผู้ป่วยที่แพทย์ประเมินแล้วว่าสามารถรักษาตัวอยู่ที่บ้านได้นั้น ทําให้ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) จึงได้มีนโยบายให้จัดทําโครงการ “อว.พารอด” โดย อว. และหน่วยงานพันธมิตร ได้ระดมจิตอาสา รวมถึงผู้ป่วย โควิด-19 ที่หายดีแล้ว มาเสริมการทํางานของบุคลากรทางการแพทย์ด้วยการโทรศัพท์ให้ข้อมูลการปฏิบัติตัวสําหรับผู้ป่วย COVID-19 ที่อยู่ใน Home Isolation และ Community Isolation รวมทั้งจะมีการส่ง “กล่อง อว. พารอด” ที่มียาสมุนไพรและอุปกรณ์ที่จําเป็นเพิ่มเติมจากที่โรงพยาบาลมีให้โดยจะเริ่มนําร่องกับผู้ป่วยที่อยู่ในการดูแลของโรงพยาบาลในเครือข่ายโรงพยาบาลกลุ่มสถาบันแพทยศาสตร์แห่งประเทศไทย (UHosNet) ภายใต้ อว. ตั้งแต่วันที่ 30 กรกฎาคม 2564 ที่ผ่านมานั้น
เพื่อร่วมเป็นส่วนหนึ่งในการดูแลผู้ป่วยโควิด-19 รวมถึงบุคลากรทางการแพทย์ และจิตอาสาที่ปฏิบัติหน้าที่ในโครงการดังกล่าว ในวันนี้ (2 สิงหาคม 2564) ธนาคารอาคารสงเคราะห์ โดย ดร.กิริฎา เภาพิจิตร กรรมการธนาคาร ในฐานะประธานกรรมการกํากับดูแลกิจการที่ดีและความรับผิดชอบต่อสังคมและสิ่งแวดล้อม (CG&CSR) ดร.กริชผกา บุญเฟื่อง กรรมการธนาคาร พร้อมด้วย ผู้บริหารธนาคาร ร่วมกันเป็นผู้แทนธนาคาร มอบเงินสนับสนุนโครงการ “อว.พารอด” จํานวน 500,000 บาท โดยมี ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นผู้รับมอบ
สําหรับกิจกรรมดังกล่าวถือเป็นส่วนหนึ่งของการสนับสนุนช่วยเหลือสังคมไทยสู้ภัยโควิด-19 ที่ ธอส.ดําเนินการมาอย่างต่อเนื่อง มูลค่ารวมกว่า 6 ล้านบาท อาทิ การจัดซื้อเครื่องฮีโมเปอร์ฟิวชั่นใช้ในการรักษาผู้ป่วยโควิด-19 การจัดสร้างไอซียูสนาม จัดหาเก้าอี้นั่งจุดพักคอย พร้อมเสื้อทีมของโรงพยาบาล รวมถึงสนับสนุนน้ําดื่มธนาคารกว่า 200,000 ขวด และหน้ากากอนามัยพร้อมสายคล้อง ให้หน่วยงานสําคัญต่าง ๆ อาทิ สถานพยาบาล สถานศึกษา และสถานที่ให้บริการฉีดวัคซีน เป็นต้น ซึ่งสอดคล้องกับนโยบายการแสดงความรับผิดชอบต่อสังคมและสิ่งแวดล้อม หรือ CSR ของธนาคาร
รัฐบาลไทย-ข่าวทำเนียบรัฐบาล-ครม. ผ่านร่างประมวลจริยธรรมข้าราชการการเมือง ต้องเปิดเผยข้อมูลครบถ้วน ไม่บิดเบือน ไม่แทรกแซงการดำเนินการทางวินัย
วันพุธที่ 22 กันยายน 2564
ครม. ผ่านร่างประมวลจริยธรรมข้าราชการการเมือง ต้องเปิดเผยข้อมูลครบถ้วน ไม่บิดเบือน ไม่แทรกแซงการดําเนินการทางวินัย
ครม. ผ่านร่างประมวลจริยธรรมข้าราชการการเมือง ต้องเปิดเผยข้อมูลครบถ้วน ไม่บิดเบือน ไม่แทรกแซงการดําเนินการทางวินัย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวานนี้ (21 กันยายน 2564) ว่า ครม.เห็นชอบร่างประมวลจริยธรรมของข้าราชการการเมือง พ.ศ. .... ตามที่ได้ปรับแก้ไขให้เป็นไปตามมติที่ประชุมคณะกรรมการมาตรฐานทางจริยธรรม (ก.ม.จ.) ซึ่งมีสาระสําคัญเป็นการกําหนดหลักเกณฑ์การประพฤติปฏิบัติอย่างมีคุณธรรมของข้าราชการการเมือง โดยสาระที่ได้ปรับแก้เพิ่มเติมมีดังนี้
1.เพิ่มพฤติกรรมการเปิดเผยข้อมูลข่าวสาร ให้สอดคล้องกับพระราชบัญญัติ ข้อมูลข่าวสารของทางราชการ พ.ศ. 2540 เพื่อให้ข้าราชการการเมืองต้องดํารงตนโดยเปิดเผยหรือให้ข้อมูลข่าวสารอันอยู่ในความรับผิดชอบของตนอย่างถูกต้องครบถ้วนและไม่บิดเบือนแก่ประชาชน
2.เพิ่มเติมถ้อยคํา “การดําเนินการทางวินัย” โดยกําหนดให้ข้าราชการการเมืองต้องปฏิบัติหน้าที่อย่างเป็นธรรมและไม่เลือกปฏิบัติ ไม่ใช้สถานะหรือตําแหน่งการเป็นข้าราชการการเมือง เข้าก้าวก่ายหรือแทรกแซงเกี่ยวกับการดําเนินการทางวินัย
นอกจากนี้ ที่ประชุมได้เห็นชอบให้นําร่างประมวลจริยธรรมฯ ใช้บังคับกับบุคคลหรือผู้ปฏิบัติงานให้แก่ข้าราชการการเมืองในตําแหน่งที่ปรึกษาหรือตําแหน่งอื่นๆ ที่รัฐมนตรีแต่งตั้งนอกเหนือจากที่บัญญัติไว้ในพระราชบัญญัติระเบียบข้าราชการการเมือง พ.ศ. 2535 และระเบียบสํานักนายกรัฐมนตรี ว่าด้วยคณะกรรมการผู้ช่วยรัฐมนตรี พ.ศ. 2546 โดยอนุโลมด้วย
สําหรับสาระสําคัญของร่างประมวลจริยธรรมทั้งฉบับ ประกอบด้วย (1)ต้องยึดมั่นในสถาบันหลักของประเทศอันได้แก่ ชาติ ศาสนา พระมหากษัตริย์ และการปกครองระบอบประชาธิปไตยอันมีพระมหากษัตริย์ทรงเป็นประมุข (2)ต้องปฏิบัติหน้าที่ด้วยความซื่อสัตย์สุจริต มีจิตสํานึกที่ดี และรับผิดชอบต่อหน้าที่ (3)ต้องกล้าตัดสินใจและกระทําในสิ่งที่ถูกต้องชอบธรรม (4)ต้องดํารงตนโดยเปิดเผยหรือให้ข้อมูลข่าวสารอันอยู่ในความรับผิดชอบของตนอย่างถูกต้องครบถ้วน และไม่บิดเบือนแก่ประชาชน (5)ต้องยึดถือประโยชน์ส่วนรวมของประเทศชาติและความผาสุกของประชาชนโดยรวม และมีจิตสาธารณะ (6)ต้องปฏิบัติหน้าที่โดยมุ่งผลสัมฤทธิ์ของงาน โดยต้องดํารงตนปฏิบัติหน้าที่อย่างเต็มกําลังความสามารถ ปฏิบัติตามกฎหมายและระเบียบแบบแผนของทางราชการ โดยคํานึงถึงประโยชน์ของประเทศชาติและประชาชนเป็นสําคัญ (7)ต้องปฏิบัติหน้าที่อย่างเป็นธรรมและไม่เลือกปฏิบัติ และไม่ใช้สถานะหรือตําแหน่งการเป็นข้าราชการการเมืองเข้าก้าวก่ายหรือแทรกแซงเกี่ยวกับการดําเนินการทางวินัย และ (8)ต้องดํารงตนเป็นแบบอย่างที่ดีและรักษาภาพลักษณ์ของทางราชการ
รัฐบาลไทย-ข่าวทำเนียบรัฐบาล-ภูเก็ตพร้อม! ฉีดวัคซีนให้ประชาชนแล้ว เกิน 60%
วันศุกร์ที่ 18 มิถุนายน 2564
ภูเก็ตพร้อม! ฉีดวัคซีนให้ประชาชนแล้ว เกิน 60%
....
1 ก.ค. 64 นี้ ถือเป็นดีเดย์สําหรับพี่น้องชาวภูเก็ตในการเปิดรับนักท่องเที่ยวต่างชาติที่จะเดินทางเข้าประเทศไทย (Phuket Sandbox) ดังนั้น เพื่อเป็นการเตรียมความพร้อมในการเปิดพื้นที่ได้อย่างปลอดภัยด้วยการสร้างภูมิคุ้มกันหมู่ รัฐบาลจึงเร่งฉีดวัคซีนป้องกันโรคโควิด-19 ให้กับพี่น้องชาวภูเก็ตให้ได้มากที่สุด
.
ล่าสุด ประชาชนที่อาศัยอยู่บนเกาะภูเก็ต จํานวน 346,855 คน (คิดเป็น 63.3% ของประชาชนในพื้นที่) ได้รับวัคซีนเข็มที่ 1 แล้ว และมีผู้ที่ได้รับวัคซีนครบ 2 เข็มแล้ว จํานวน 165,439 คน (คิดเป็น 30.2% ของประชาชนในพื้นที่) ซึ่งไปตามเป้าหมายที่วางไว้
.
นอกจากการสร้างภูมิคุ้มกันหมู่แล้ว จังหวัดภูเก็ตยังได้เตรียมการรองรับนักท่องเที่ยวอย่างเป็นระบบ ทั้งการปรับปรุงภูมิทัศน์ การดูแลรักษาความปลอดภัย การประเมินสถานประกอบการตามมาตรฐานสัญลักษณ์ SHA รวมถึงการต้อนรับนักท่องเที่ยวตั้งแต่ก่อนการเดินทางเข้าประเทศ การเข้าพัก การท่องเที่ยวและเข้าร่วมกิจกรรมต่าง ๆ จนถึงการเดินทางออกจากจังหวัด เพื่อเป็นต้นแบบให้จังหวัดท่องเที่ยวอื่น ๆ ต่อไป
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-มท.1 ปาฐกถาพิเศษ "ความร่วมมือในการทำงานอย่างบูรณาการระหว่างฝ่ายบริหารและฝ่ายนิติบัญญัติเพื่อประชาชน" วาระ 2 ปีโครงการวุฒิสภาเพื่อประชาชน
วันพฤหัสบดีที่ 30 กันยายน 2564
มท.1 ปาฐกถาพิเศษ "ความร่วมมือในการทํางานอย่างบูรณาการระหว่างฝ่ายบริหารและฝ่ายนิติบัญญัติเพื่อประชาชน" วาระ 2 ปีโครงการวุฒิสภาเพื่อประชาชน
มท.1 ปาฐกถาพิเศษ "ความร่วมมือในการทํางานอย่างบูรณาการระหว่างฝ่ายบริหารและฝ่ายนิติบัญญัติเพื่อประชาชน" วาระ 2 ปีโครงการวุฒิสภาเพื่อประชาชน
เมื่อวันที่ 29 ก.ย. 64 เวลา 08.45 น. ที่ห้องประชุม 402 - 403 ชั้น 4 อาคารรัฐสภา (ฝั่งวุฒิสภา) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ปาฐกถาพิเศษ เรื่อง “ความร่วมมือในการทํางานอย่างบูรณาการระหว่างฝ่ายบริหารและฝ่ายนิติบัญญัติเพื่อประชาชน” เนื่องในพิธีเปิดการสัมมนาการดําเนินโครงการสมาชิกวุฒิสภาพบประชาชน ประจําปีงบประมาณ พ.ศ. 2564 ภายใต้หัวข้อ “ครบรอบ 2 ปี สว. พบประชาชน ประชาชนได้อะไร” โดยมี ศาสตราจารย์พิเศษ พรเพชร พิชิตชลชัย ประธานวุฒิสภา พลเอก สิงห์ศึก สิงห์ไพร รองประธานวุฒิสภา คนที่ 1 นายศุภชัย สมเจริญ รองประธานวุฒิสภา คนที่ 2 สมาชิกวุฒิสภา ข้าราชการรัฐสภา และประชาชน ร่วมรับฟังกว่า 200 คน โดยเป็นการถ่ายทอดสดผ่านระบบออนไลน์ โดยมี ผู้ว่าราชการจังหวัด หัวหน้าส่วนราชการ และผู้บริหารองค์กรปกครองส่วนท้องถิ่น ร่วมรับฟัง
พลเอก อนุพงษ์ เผ่าจินดา กล่าวว่า ประเทศไทยปกครองในระบอบประชาธิปไตยอันมีพระมหากษัตริย์ทรงเป็นประมุข มีอํานาจอธิปไตยเป็นของปวงชนชาวไทย พระมหากษัตริย์ทรงใช้อํานาจนิติบัญญัติผ่านรัฐสภา อํานาจบริหารผ่านคณะรัฐมนตรี และอํานาจตุลาการผ่านศาล เพื่อผลประโยชน์ของประเทศชาติและความผาสุกของพี่น้องประชาชน ซึ่งที่ผ่านมาการดําเนินงานของฝ่ายนิติบัญญัติ ผ่านกลไกรัฐสภา โดยเฉพาะอย่างยิ่ง การทําหน้าที่ของสมาชิกวุฒิสภา มีการทํางานในลักษณะการบูรณาการการทํางานกับคณะรัฐมนตรีอย่างใกล้ชิด ทั้งการตั้งกระทู้ถาม การให้ความเห็นชอบกฎหมาย การลงพื้นที่พบปะประชาชนและส่วนราชการของคณะกรรมาธิการ ถือเป็นการปฏิบัติหน้าที่เพื่อประโยชน์ของพี่น้องประชาชน รวมถึงการดําเนินโครงการสมาชิกวุฒิสภาพบประชาชนที่ได้ดําเนินการต่อเนื่องเป็นปีที่ 2 ทําให้เกิดการสร้างกระบวนการมีส่วนร่วมของภาคประชาชนในระดับพื้นที่ เพื่อสะท้อนสภาพปัญหาและข้อเสนอแนะ ข้อคิดเห็นของประชาชน ผ่านวุฒิสภาไปยังฝ่ายบริหารได้อีกด้วย
พลเอก อนุพงษ์ เผ่าจินดา เน้นย้ําว่า ถ้าสมาชิกวุฒิสภาสามารถบูรณาการทํางานร่วมกับฝ่ายบริหารอย่างสร้างสรรค์ เต็มที่ รวดเร็ว ตอบสนอง และโปร่งใส ผ่านกระบวนการรัฐสภา ทั้งการติเพื่อก่อ การแสดงความเห็นอย่างมีเหตุผล และการรับฟังข้อมูลปัญหาที่แท้จริง เพื่อมาช่วยกันแก้ปัญหาของประชาชน วุฒิสภาก็จะทําหน้าที่เพื่อประชาชนได้อย่างสมบูรณ์ และผลประโยชน์จะเป็นของประเทศชาติเกิดความผาสุกกับประชาชนอย่างแท้จริง
รัฐบาลไทย-ข่าวทำเนียบรัฐบาล-พม. เร่งช่วยเหลือเด็ก 4 ชีวิต ติดโควิด-19 ให้เข้าสู่กระบวนรักษา
วันอังคารที่ 3 สิงหาคม 2564
พม. เร่งช่วยเหลือเด็ก 4 ชีวิต ติดโควิด-19 ให้เข้าสู่กระบวนรักษา
พม. เร่งช่วยเหลือเด็ก 4 ชีวิต ติดโควิด-19 ให้เข้าสู่กระบวนรักษา
เมื่อวันที่ 24 ก.ค. 64 เวลา 20.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์เปิดเผยว่า จากกรณีมูลนิธิกระจกเงา พบเด็ก 4 คนติดโควิด-19 และพักอาศัยอยู่ในบ้านเพียงลําพัง ในจํานวนนี้มีเด็กอายุน้อยสุดเพียง 1 ขวบ โดยที่แม่ของเด็กป่วยโควิด-19 ก่อนหน้า และถูกนําตัวส่งโรงพยาบาลสนามไปแล้วนั้นนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ได้มอบหมายให้ตน พร้อมด้วยเจ้าหน้าที่ ศูนย์ช่วยเหลือสังคม สายด่วน พม. 1300 และเจ้าหน้าที่บ้านพักเด็กและครอบครัวกรุงเทพมหานคร ลงพื้นที่บ้านหลังดังกล่าวที่ย่านเขตจตุจักร กทม. เพื่อดําเนินการประสานติดตามให้ความช่วยเหลือ เบื้องต้นทราบว่า บ้านหลังดังกล่าว มีสมาชิกจํานวน 10 คน ในจํานวนนี้มีเด็ก 6 คน โดยที่แม่ของเด็กติดเชื้อโควิด-19 และถูกนําตัวส่งโรงพยาบาลสนามไปแล้วก่อนหน้านี้ ส่วนเด็ก 4 คน ตรวจพบเจอเชื้อโควิด-19 ในจํานวนนี้คนโตสุดเป็นพี่สาวอายุ 15 ปี อีก 3 คน มีอายุ 5 ขวบ 3 ขวบ และ 1 ขวบตามลําดับ ส่วนผู้เป็นพ่อและญาติที่เหลืออยู่ระหว่างรอผลตรวจ ทั้งนี้ กระทรวง พม. ได้จัดเตรียมนมUHTอาหารสําหรับเด็ก แพมเพิส ยา แก้ไข้สําหรับเด็กให้แก่เด็กแล้ว อีกทั้งขณะนี้อยู่ระหว่างประสานเจ้าหน้าที่เข้ามารับตัวเด็กๆ ไปรักษาต่อ โดยในวันพรุ่งนี้ (25 ก.ค. 64) เวลา 08.00 น. ตนพร้อมด้วยเจ้าหน้าที่ จะเข้าไปติดตามให้ความช่วยเหลือเด็กตามกระบวนการสังคมสงเคราะห์ต่อไป
นายอนุกูลกล่าวเพิ่มเติมว่า สําหรับประชาชนที่กําลังประสบปัญหาความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1)ศูนย์ช่วยเหลือสังคม สายด่วน พม. โทร. 13002) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 3) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เข้ายินดี อสส.-ประธานศาลฎีกา รับตำแหน่งใหม่ พร้อมหารือแนวทางการทำงานหลังประมวลกฎหมายยาเสพติดจะมีผลบังคับใช้
วันพฤหัสบดีที่ 2 ธันวาคม 2564
รัฐมนตรีว่าการกระทรวงยุติธรรม เข้ายินดี อสส.-ประธานศาลฎีกา รับตําแหน่งใหม่ พร้อมหารือแนวทางการทํางานหลังประมวลกฎหมายยาเสพติดจะมีผลบังคับใช้
รัฐมนตรีว่าการกระทรวงยุติธรรม เข้ายินดี อสส.-ประธานศาลฎีกา รับตําแหน่งใหม่ พร้อมหารือแนวทางการทํางานหลังประมวลกฎหมายยาเสพติดจะมีผลบังคับใช้ หวังทํางานสอดคล้องไปในทิศทางเดียวกันให้เกิดประสิทธิภาพสูงสุด
นายสมศักดิ์ เทพสุทิน รัฐมนตรีว่าการกระทรวงยุติรรม เปิดเผยว่า ตนได้นําคณะผู้บริหารกระทรวงยุติธรรม เข้าเยี่ยมคารวะ น.ส.ปิยกุล บุญเพิ่ม ประธานศาลฎีกา และ นายสิงห์ชัย ทนินซ้อน อัยการสูงสุด เพื่อแสดงความยินดีในโอกาส เข้ารับตําแหน่งใหม่ และหารือข้อราชการประเด็นต่าง ๆ ร่วมกัน เพื่อประสานความร่วมมือด้านกระบวนการยุติธรรมระหว่างหน่วยงาน เนื่องจากกระทรวงยุติธรรมในส่วนของกรมราชทัณฑ์ เป็นปลายน้ําที่รับไม้ต่อการปฏิบัติจากคําสั่งศาลในการควบคุมผู้กระทําความผิด และอีกสิ่งที่ตนได้ไปหารือ คือ เรื่องของประมวลกฎหมายยาเสพติดฉบับใหม่ ที่จะมีผลบังคับใช้ในวันที่ 9 ธันวาคม 2564 ซึ่งจะมีเรื่องของการปราบปรามยาเสพติดที่เน้นการยึดทรัพย์เป็นหลัก แตกต่างจากของเดิม ที่จะเน้นการปราบปรามและการจับกุมเพียงอย่างเดียว และกฎหมายใหม่จะมีการใช้มาตรการสมคบคิด กฎหมายการฟอกเงิน และประมวลรัษฎากร มาใช้ร่วมกันด้วย
นายสมศักดิ์ กล่าวอีกว่า โดยเรื่องยาเสพติด ทาง ป.ป.ส.จะเป็นต้นน้ํา อํานวยการในการจับกุม ส่งสํานวนการฟ้องให้อัยการ ไปจนถึงขั้นตอนการฟ้องศาล และจะกลับมาสู่การลงโทษ ซึ่งเป็นปลายน้ําที่กรมราชทัณฑ์อีก เรื่องนี้ตนจึงต้องหารือกับท่านอัยการและท่านประธานศาล เพื่อให้การทํางานของเราเป็นไปในทิศทางเดียวกัน ทั้งการบังคับใช้กฎหมายและการปฏิบัติของเจ้าหน้าที่ เพื่อให้การทํางานสอดประสานไม่ติดขัด และมีประสิทธิภาพสูงที่สุดเพื่อประเทศและประชาชน นอกจากนี้หลังจากที่ประมวลกฎหมายยาเสพติดบังคับใช้ จะมีเรื่องของการปรับโทษในคดีใหม่ ซึ่งเราคงต้องรบกวนศาลในการรับคําร้องขอปรับโทษของผู้ต้องขังจํานวนมาก จึงอาจจะเป็นการเพิ่มงานให้กับศาลอีก โดยผลการพูดคุยและหารือเป็นไปด้วยดี ทั้ง 2 ท่านยินดีและพร้อมที่จะทํางานร่วมกับกระทรวงยุติธรรม
รัฐบาลไทย-ข่าวทำเนียบรัฐบาล-ครม. เคาะ “มาตรการสินเชื่อสร้างงานสร้างอาชีพ” ช่วยเหลือกลุ่มช่าง – ค้าขายออนไลน์ – ขับรถสาธารณะ
วันพุธที่ 24 พฤศจิกายน 2564
ครม. เคาะ “มาตรการสินเชื่อสร้างงานสร้างอาชีพ” ช่วยเหลือกลุ่มช่าง – ค้าขายออนไลน์ – ขับรถสาธารณะ
....
ที่ประชุม ครม. (23 พ.ย.) เห็นชอบมาตรการสินเชื่อสร้างงานสร้างอาชีพ วงเงินรวม 5,000 ล้านบาท โดยให้ธนาคารออมสินสนับสนุนสินเชื่อเพื่อเป็นเงินทุนเริ่มต้นในการประกอบอาชีพ หรือเสริมสภาพคล่องให้สามารถกลับมาประกอบอาชีพต่อไปได้ลดการพึ่งพาสินเชื่อนอกระบบที่มีอัตราดอกเบี้ยสูง บรรเทาความเดือดร้อนของประชาชนที่ได้รับผลกระทบจากโควิด-19
.
1) ผู้เริ่มประกอบอาชีพและผู้ประกอบการรายย่อย เช่น ผู้ผ่านการอบรมอาชีพ “ช่าง” ทุกประเภท ผู้ประกอบการเสริมสวยหรือตัดผมชาย คนขายของออนไลน์
2) ผู้ประกอบการขนาดย่อม ที่มีสถานที่จําหน่ายแน่นอน เช่น ค้าปลีก ค้าส่ง โชห่วย แฟรนไชส์
3) ผู้ขับขี่รถสาธารณะ เช่น ผู้ขับขี่รถแท็กซี่ รถตู้สาธารณะ รถขนส่งสินค้า รถบรรทุก
.
โดยให้วงเงินสินเชื่อ รายละไม่เกิน 300,000 บาท คิดอัตราดอกเบี้ยร้อยละ 3.99 ต่อปี ระยะเวลาผ่อนชําระเงินกู้ไม่เกิน 5 ปี (ปลอดชําระเงินต้นและดอกเบี้ย 6 งวดแรก) และกําหนดระยะเวลาขอยื่นสินเชื่อได้จนถึงวันที่ 30 ก.ย. 65
#ไทยคู่ฟ้า#ร่วมต้านโควิด19
-------------------